Diari Oficial de la Generalitat Valenciana


Sumari del DOGV 1636, del 04-10-1991 (1991/822768)

DECRET 169/1991, de 30 de setembre, del Consell de la Generalitat Valenciana, pel qual s'inclouen determinades obres d'interès general a zones desfavorides, i s'estableixen noves garanties per al reintegrament en les obres complementaries .
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/09/30/169/dof/vci/html**

### Dades del document

Número de DOGV
:   1636

Data del DOGV
:   04-10-1991

Secció del DOGV
:   DISPOSICIONS GENERALS

Número del document
:   1991/822768


Data del document
:   30-09-1991

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 169/1991, de 30 de setembre, del Consell de la Generalitat Valenciana, pel qual s'inclouen determinades obres d'interès general a zones desfavorides, i s'estableixen noves garanties per al reintegrament en les obres complementàries.  
Els Reials Decreta 3533/1981, de 29 de desembre i 1794/1985, d'11 de setembre, van traspassar a la Generalitat Valenciana les funcions i els serveis que realitzava l'administració de l?Estat en matèria de reforma i desenvolupament agrari. Aquestes funcions van ser assignades a la Conselleria d'Agricultura i Pesca pels Decrets de 20 de desembre de 1982 i 37/1985, de 31 d'octubre, del President de la Generalitat Valenciana.  
La Llei de Reforma i Desenvolupament Agrari, el text de la qual va ser aprovat pel Decret 118/1973, de 12 de gener, regula aquestes matèries a nivell estatal i l'aplicació a les zones declarades d'interés nacional, d'ordenació de les explotacions de concentració parcel·lària, i en les comarques millorables, i s'estableix així mateix la classificació de les obres i el seu finançament.  
Les Directives 75/268/CEE i 86/466/CEE determinen les zones desfavorides de la Comunitat Valenciana, posteriorment ampliades per decisió del Consell 89/566/CEE, i queden així establertes les zones declarades d'agricultura de muntanya en perill de despoblament i amb limitacions específiques.  
A la vista d'aquesta normativa comunitària, es fa necessària l?adaptació de la Llei de Reforma i Desenvolupament Agrari a aqueixa normativa, en concret pel que fa a la territorialització, una vegada vista la identitat conceptual existent entre les zones d?ordenació d?explotacions i les comarques millorables amb les zones desfavorides; això permetrà la classificació correcta de les obres a realitzar a les zones desfavorides, amb una interpretació adequada dels articles 62 i 65 de la Llei de Reforma i Desenvolupament Agrari, que, estableixen respectivament, les obres classificades d'interés general i complementàries.  
D'altra banda, i respecte de les obres complementàries, cal articular un sistema de garanties més flexible que, sense menyscapte de l?eficàcia, facilite el reintegrament de la part no subvencionable per part dels beneficiaris d?aquelles.  
Per açò, a proposta del Conseller d?agricultura i Pesca i després de la deliberació del Govern Valencià en la reunió del dia 30 de setembre de 1991,  
DECRETE  
Article primer  
1. A les zones desfavorides, en aplicació de l'apartat tercer de l'article 62 de la Llei de Reforma i Desenvolupament Agrari, i per ser obres que beneficien les condicions de tota una zona o comarca i que s?estimen necessàries per a l'actuació de la Conselleria d?agricultura i Pesca, tindran la consideració d?obres d'interés general juntament amb les definides en aqueix article: les basses i els dipòsits d'aigua per al reg i llurs instal·lacions; les xarxes principals de reg i les conduccions generals que afecten les comunitats de regants i les comunitats generals d'usuaris; els punts d'aigua per a tractaments fitosanitaris i ramaders; les electrificacions rurals en alta i mitja tensió; els sondejos per a la captació d'aigües subterrànies i les instal·lacions electro- mecàniques d'aquelles.  
2. Així mateix, quedaran incloses en aquest grup aquelles obres que han de realitzar-se per a l'adequació ambiental com a conseqüència de la realització d'una altra obra.  
Article segon  
Pel que fa a les obres complementàries, i conformement amb l?enumeració que efectua l'article 65 de la Llei de Reforma i Desenvolupament Agrari, i en garantia del reintegrament de la part no subvencionable d'aquestes obres, les entitats públiques beneficiàries podran presentar indistintament: aval bancari, hipoteca, fiança solidària i suficient, o acord de l?òrgan competent que vincule amb suficiència el patrimoni d'aquelles.  
Aquestes figures de garantia s'hauran de subscriure amb anterioritat a l'adjudicació de l'obra, i això conformement al que estableix l'article 76 de la Llei de Reforma i Desenvolupament Agrari.  
DISPOSICIONS FINALS  
Primera  
Hom faculta el Conseller d?agricultura i Pesca perquè dicte les disposicions precises per al desenvolupament i l?execució d'aquest decret.  
Segona  
Aquest decret entrarà en vigor l?endemà de la publicació al Diari Oficial de la Generalitat Valenciana.  
València, 30 de setembre de 1991.  
El President de la Generalitat Valenciana,   
JOAN LERMA I BLASCO  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI